Φαλάφελ με σάλτσα ταχινιού
Τραγανοί και αρωματικοί ρεβυθοκεφτέδες πολύ γευστικοί, που συνδυάζονται ιδανικά με τη σάλτσα ταχινιού.
1 φλιτζ. τσαγιού ρεβύθια, μουλιασμένα σε νερό αποβραδίς, 1/2 μικρό κρεμμύδι, καθαρισμένο και κομμένο στη μέση , 1/2 σκελίδα σκόρδο, καθαρισμένη , 1/2 αυγό, ελαφρά χτυπημένο , 1/3 κουτ. γλυκού μπέικιν πάουντερ, 1 1⁄2 κουτ. σούπας αλεύρι, τα φύλλα από 3 κλωνάρια μαϊντανό, ψιλοκομμένα , τα φύλλα από 3 κλωνάρια φρέσκο δυόσμο, ψιλοκομμένα, 1/2 κουτ. γλυκού τζίντζερ σε σκόνη , 1/2 κουτ. γλυκού κύμινο σε σκόνη , ελαιόλαδο για τηγάνισμα, 50 γρ. ταχίνι , 15 ml ελαιόλαδο, 15 ml χυμός λεμονιού , 15 ml νερό , 15 ml χυμός πορτοκαλιού, 1/2 μικρή σκελίδα σκόρδο, λιωμένη , στη μύτη κουτ. γλυκού ξύσμα λεμονιού , στη μύτη κουτ. γλυκού πιπέρι καγιέν , αλάτι, φρεσκοτριμμένο πιπέρι
Για να φτιάξουμε τα φαλάφελ με σάλτσα ταχινιού, ξεκινάμε ανακατεύοντας όλα τα υλικά της σάλτσας.Στραγγίζουμε τα ρεβιύθια, τα ρίχνου- με στον πολυκόφτη και τα χτυπάμε μέχρι να πολτοποιηθούν εντελώς.Συνεχίζοντας το χτύπημα, προσθέτουμε το κρεμμύδι, το σκόρδο, 1 κουτ. σούπας νερό, το αυγό, το μπέικιν πάουντερ, το αλεύρι, τα μυρωδικά και τα μπαχαρικά. Τα χτυπάμε να ομογενοποιηθούν και αδειάζουμε το μείγμα σε ένα μπολ.Σκεπάζουμε και αφήνουμε στο ψυγείο για 30 λεπτά, να σφίξει και να πλάθεται.Ζεσταίνουμε άφθονο λάδι σε μια κατσαρόλα, σε μέτρια προς δυνατή φωτιά. Παίρνουμε κάθε φορά από 1 κουτ. σούπας μείγμα και πλάθουμε στρογγυλά κεφτεδάκια, ελαφρώς πεπλατυσμένα. Τηγανίζουμε λίγα κάθε φορά, για περίπου 5 λεπτά, μέχρι να πάρουν χρυσαφένιο χρώμα. Τα βγάζουμε με τρυπητή κουτάλα και τα αφήνουμε να στραγγίξουν σε χαρτί κουζίνας.Τα σερβίρουμε με τη σάλτσα ταχινιού, την οποία βάζουμε σε ξεχωριστό μπολ.
Ρεβύθια,Ταχίνι